open-index/open-wikipedia-markdown huggingface dataset:
צ'ארלס בל (מושל ורמונט)

**צ'ארלס ג'יימס בל** (באנגלית: **Charles James Bell**; ) היה פוליטיקאי אמריקאי מוורמונט, איש המפלגה הרפובליקנית, שכיהן כחבר בית הנבחרים של מדינתו בשנים 1882–1884, כחבר הסנאט של ורמונט בשנים 1894–1896, וכמושל ורמונט ה-50 בשנים 1904–1906.
## ראשית חייו
צ'ארלס בל נולד בעיירה וולדן שבוורמונט, כבנם של ג'יימס דין בל ושל קרוליין (לבית וורנר) בל. הוא התחנך בבתי ספר מקומיים וסיים את לימודיו באקדמיית פקהאם.

בספטמבר 1862, בגיל 17, לאחר פרוץ מלחמת האזרחים האמריקאית, התגייס בל לפלוגה B של רגימנט הרגלים ה-15 של ורמונט במסגרת צבא האיחוד. לאחר ששוחרר ב-1864 הוא התגייס מחדש לפלוגה C של רגימנט הפרשים הראשון של ורמונט, וקודם לדרגת רב-טוראי. באפריל 1865 הוא נפצע בקרב אפומטוקס, וביוני שוחרר שוב מהשירות. הוא שב לוולדן, שם הוא עסק בחקלאות ובגידול סוסים.
## קריירה פוליטית
בנוסף לעיסוקו בגידול סוסים, נבחר בל ומונה למגוון של משרות בממשל המקומי, כולל חברות במועצת החינוך, חבר המועצה המקומית ויושב הראש שלה. כאיש המפלגה הרפובליקנית הוא כיהן בבית הנבחרים של ורמונט בשנים 1882–1884, וכחבר הסנאט של ורמונט בשנים 1894–1896.

בשנות כהונתו בסנאט שימש בל במקביל כחבר מועצת נציבות הרכבות של ורמונט, ולאחר מכן ועד 1904, כחבר ומזכיר מועצת החקלאות המדינתית. בשנים 1898–1902 הוא היה חבר ומזכיר של מועצת נציבות הבקר של ורמונט.

בל גם היה נשיא האגודה החקלאית של מחוז קלדוניה, המנהל של החברה החקלאית של ורמונט, גזבר ומנהל של האגודה החקלאית "הגריינג'"  בוורמונט, וחבר הוועד המנהל והמזכיר של הגריינג' הארצי.
## מושל ורמונט
ב-1904 נבחר בל כמועמד המפלגה הרפובליקנית לתפקיד מושל ורמונט. בבחירות הכלליות הוא ניצח בקלות, וכיהן בתפקיד שנתיים, כמקובל על פי כלל ההרים של המפלגה הרפובליקנית בוורמונט.

באוגוסט 1905 השיק צי ארצות הברית אוניית מערכה חדשה "ורמונט". בל הוביל את המשלחת למספנה שבקווינסי, מסצ'וסטס, שם התקיים טקס ההשקה, ובתו ג'ני ניפצה את בקבוק השמפניה על חרטום הספינה.

תקופת כהונתו של בל כמושל, עמדה גם בסימן מחלוקת שמשכה תשומת לב לאומית כאשר הופעל עליו לחץ להמתיק את עונשה של מרי רוג'רס ,שהורשעה ברצח בעלה. המתנגדים להוצאתה להורג פנו לבל בבקשת רחמים על רקע חייה הקשים של רוג'רס כנערה וכבוגרת. בל החליט על דחייה כדי שהערעור שלה יישמע, ושקל מחדש באופן אישי את המקרה שלה, אך בסופו של דבר החליט לאפשר את ביצוע גזר הדין. בדצמבר 1905 הוצאה מרי רוג'רס להורג בתלייה.

לאחר תום כהונתו כמושל, שב בל לעיסוקיו בפעילות הציבורית החקלאית ונותר פעיל בגריינג' ובארגוני חקלאות אחרים.
## חיים אישיים
ב-1870 נשא בל לאישה את מרי לואיזה פרי מהעיירה קבוט שבוורמונט, ולשניים נולדו שתי בנות.

בל חלה כאשר ביקרה בניו יורק בספטמבר 1909. הוא החליט להקדים את שובו הבייתה.

צ'ארלס בל נפטר כתוצאה מהתקף לב בדרכו לוורמונט בעת שהרכבת שהתה בתחנת גרנד סנטרל בניו יורק ב-25 בספטמבר 1909. הוא נטמן בבית הקברות הצפוני של וולדן.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1598


## קישורים חיצוניים
* צ'ארלס בל באתר אגודת המושלים הלאומית 
* צ'ארלס בל באתר The Political Graveyard 
* 

## הערות שוליים

קטגוריה:אמריקאים ילידי ורמונט
קטגוריה:מושלי ורמונט
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של ורמונט
קטגוריה:בוגרי אוניברסיטת נורוויץ'
קטגוריה:אמריקאים שנולדו ב-1845
קטגוריה:אמריקאים שנפטרו ב-1909
עפיפונית

**עֲפִיפוֹנִית** (שם מדעי: *Sympetrum*) היא סוג של שפירית ממשפחת הטיסניתיים בגודל קטן עד בינוני. בסוג יותר מ-50 מינים החיים בעיקר באזור הממוזג של חצי הכדור הצפוני; 15 מהמינים הם מצויים בצפון אמריקה, אך אין נציגים מהסוג באוסטרליה. הן מוכרות כ-Darters בבריטניה או כ-Meadowhawks בצפון אמריקה.

בישראל מצויים חמישה מיני עפיפונית.


קובץ:Sympetrum-Walchensee-01.jpg|עפיפונית משוטטת
קובץ:2018.09.15.-05-Atlantischer Ozean-Le Verdon-sur-Mer--Suedliche Heidelibelle-Maennchen.jpg|עפיפונית כתומה
קובץ:Sympetrum striolatum - botanischer Garten Wien 6.jpg|עפיפונית צהובת-פסים
קובץ:Sympetrum sinaiticum.jpg|עפיפונית סיני
קובץ:Sympetrum sanguineum LC0316.jpg|עפיפונית אדמונית


## תיאור
[ממוזער|[עפיפונית כתומה עם אקריות מים טפיליות]]
העפיפוניות הן שפיריות קטנות יחסית, בדרך כלל באורך של פחות מ-4 ס"מ, ולרוב צבען אדום. הגדרת המאפיינים המייחדים של הסוג נחשבת לבלתי מספקת; כלומר, אין סינפומורפיה מורפולוגית (morphological synapomorphy) המגדירה את הסוג.

## רבייה
הטלת הביצים מתבצעת כמעט תמיד במצומד תוך כדי תעופה, כאשר הזכר מוביל את הנקבה המחוברת למיקום מתאים. בעת הטלת ביצים, הנקבה מטבילה במים את קצה בטנה, ומטילה ביצה אחת או יותר. הטלת הביצים יכולה להתבצע גם ליד הגדה וגם במים עמוקים יותר. סחף אצות או צמחיית מים צפה משמשים לעיתים קרובות גם הם כאתרי הטלה. הביצים חורפות ואינן בוקעות עד האביב הבא. מינים מסוימים, כמו עפיפונית אדמונית, מטילים את ביציהם בשקעים יבשים במרחק מה מהמים, שיהיו מוצפים רק באביב, מה שמאפשר לאחר מכן לשלב הפגית הראשוני (prolarva) לבקוע.

## מינים
הסוג כולל את המינים הבאים:

## קישורים חיצוניים

## הערות שוליים

קטגוריה:בעלי חיים שתוארו ב-1833
קטגוריה:טקסונים שתוארו בידי אדוארד ניומן
קטגוריה:שפיריות
הלילה שלפני חג המולד

**הלילה שלפני חג המולד** (באנגלית: **The Night Before Christmas**) ידוע גם בתור **צעצועי סנטה**, הוא סרט הנפשה קצר אמריקאי משנת 1933. הסרט הופק על ידי אולפני וולט דיסני והופץ על ידי יונייטד ארטיסטס. הסרט הוא חלק מסדרת הסרטים "סימפוניות טיפשיות". הסרט הוא עיבוד לפואמה משנת 1823, "ביקור של סנט ניקולס". הסרט בוים על ידי וילפרד ג'קסון.

## עלילה
בעיבוד חדש לשירו המפורסם של קלמנט סי מור, נראה סנטה קלאוס מעביר את הצעצועים שהכין בבית המלאכה של סנטה (1932) לבית מלא בילדים ישנים. הצעצועים מתעוררים לחיים, והם רוקדים מסביב ונהנים. הילדים מתעוררים ומוצאים עץ חג מולד יפהפה עם הרבה צעצועים.

## מדיה ביתית
הסרט הופץ ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'.

## קישורים חיצוניים

## הערות שוליים

קטגוריה:סימפוניות טיפשיות
שריפת סדום

**שריפת סדום** (באנגלית: **The Burning of Sodom**, בעבר נקראה "חורבן סדום") היא יצירה של הצייר הצרפתי ז'אן-בטיסט קאמי קורו. הציור נוצר בין השנים 1843–1857 והוא מוצג כיום במוזיאון המטרופוליטן לאמנות בניו יורק, בגלריה 803.

## תיאור היצירה
תיאור היצירה
הציור מתאר סצנה מתוך ספר בראשית (י"ט: ט"ו–כ"ו). מלאך מופיע בשמיים ומשליך אש וגופרית על העיר סדום כדי להחריבה בשל חטאיה. בצד שמאל של התמונה, מלאך נוסף מוביל את לוט ושתי בנותיו למקום מבטחים. מאחוריהם, אשת לוט, שהתעלמה מהאזהרה והביטה לאחור, מתוארת ברגע הפיכתה לנציב מלח.

## שינויים בציור
הציור הוצג לראשונה בסלון של פריז בשנת 1844. שנים לאחר מכן, קורו חתך חלק מהיצירה, הקטין את השמיים ואת חלק הנוף בצד הימני, וצייר מחדש את החלק הקדמי בצבעים כהים יותר. הגרסה החדשה הוצגה בסלון של 1857, שם התקבלה בצורה חיובית יותר, בין היתר בשל מעמדו האמנותי שהתבסס באותן שנים.

## השפעות אמנותיות
קורו ביסס את הדמויות בציור על יצירות של רפאל (בותיקן) וורונזה (במוזיאון הלובר בפריז). פרט נוסף בציור, בעל צורה יוצאת דופן, מבוסס על מבנה מזרקה שקורו ראה בכפר "Mûr-en-Bretagne" בו התגורר בתחילת שנות ה-40 של המאה ה-19.

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:ציורים מהמאה ה-19
קטגוריה:ג'ון מרטין: ציורים
קטגוריה:לוט בציורים
קטגוריה:ז'אן-בטיסט קאמי קורו: ציורים
ריאיון מיוחד (תוכנית טלוויזיה)

**ריאיון מיוחד** היא תוכנית ראיונות ישראלית בהנחייתה של רותם סלע, המבוססת על הפורמט הצרפתי "Les Rencontres du Papotin" . במסגרת התוכנית, מגיעים מפורסמים ישראלים לראיונות אישיים על ידי קבוצת מראיינים אוטיסטים. התוכנית משודרת החל מ-10 במרץ 2025 בקשת 12. העונה השנייה עלתה לשידור ב-14 באוגוסט 2025.

## פורמט
בכל פרק מגיעים מפורסמים לריאיון מיוחד ומעמיק עם פאנל של מראיינים אוטיסטים. את התוכנית מנחה רותם סלע, שמלווה אותם ועוזרת להם להתכונן לראיונות.
התוכנית צולמה ב"מרכז יצחק רבין" בתל אביב.

המרואיינים בתוכנית נשאלים שאלות בכל הנושאים מלבד תקינות פוליטית ואין שאלות שהן מחוץ לתחום.

## סקירת התוכנית

## פרקים

### עונה 1 (2025)

### עונה 2 (2025–)

## פרסים ומועמדויות

## קישורים חיצוניים
* 

* 
* 
* 

## הערות שוליים

;ביאורים

קטגוריה:תוכניות טלוויזיה ישראליות
קטגוריה:תוכניות ראיונות ישראליות
קטגוריה:קשת: תוכניות וסדרות
קטגוריה:תוכניות טלוויזיה ישראליות שעלו לשידור בשנת 2025
קטגוריה:תוכניות טלוויזיה ישראליות מבוססות על פורמט צרפתי
אינסטינקט בסיסי 2

**אינסטינקט בסיסי 2** (באנגלית: **Basic Instinct 2**) הוא סרט מותחן ארוטי אמריקאי משנת 2006, בבימויו של מייקל קייטון-ג'ונס, המשמש כהמשך לסרט "אינסטינקט בסיסי" משנת 1992. בסרט מככבת שרון סטון, החוזרת לתפקידה כסופרת הפשע קתרין טרמל, לצד שחקנים כמו דייוויד מוריסי, שרלוט רמפלינג, דייוויד ת'יוליס ויו דנסי. הסרט עוקב אחר טרמל, המוצאת עצמה שוב במרכז חקירה פלילית, הפעם בלונדון, כאשר היא מעורבת במוות מסתורי ונבדקת על ידי הפסיכיאטר הפלילי ד"ר מייקל גלאס. הסרט היה כישלון קופתי כאשר הופק בתקציב של כ-70 מיליון דולר, אך הכניס כ-38.6 מיליון דולר בלבד ברחבי העולם.

## עלילה
קתרין טרמל, סופרת פשע מפורסמת, עוברת ללונדון ומוצאת עצמה מעורבת בתאונת דרכים קטלנית. בעקבות התאונה, היא נחקרת על ידי המשטרה הבריטית בחשד להריגה. הפסיכיאטר הפלילי ד"ר מייקל גלאס מתבקש להעריך את מצבה הנפשי של טרמל, אך במהרה מוצא עצמו נמשך אליה ונשאב למשחקי המניפולציה שלה. ככל שהחקירה מתקדמת, גלאס מגלה שהוא מעורב יותר ויותר בעולם המסוכן של טרמל, כשהגבולות בין מציאות לפנטזיה מיטשטשים.

## צוות השחקנים
* **[[שרון סטון]]** – קתרין טרמל, סופרת פשע מניפולטיבית.
* **[[דייוויד מוריסי]]** – ד"ר מייקל גלאס, פסיכיאטר פלילי הנמשך לטרמל.
* **[[שארלוט רמפלינג]]** – ד"ר מילנה גרדוש, קולגה של גלאס.
* **[[דייוויד ת'יוליס]]** – רוי וושבורן, בלש משטרה החוקר את טרמל.
* **[[יו דנסי]]** – אדם טאוארס, עיתונאי חוקר.

## ביקורות
הסרט "אינסטינקט בסיסי 2" קיבל ביקורות שליליות באופן גורף. באתר Rotten Tomatoes, הוא זכה לציון של 7% בלבד, המבוסס על 151 ביקורות, עם הקונצנזוס: "סרט המשך מיותר וחסר חיים, שאינו מצליח לשחזר את המתח והארוטיקה של המקור." באתר Metacritic, הסרט קיבל ציון ממוצע של 26 מתוך 100, המבוסס על 33 ביקורות, המעיד על "ביקורות שליליות בדרך כלל".

בישראל, הסרט זכה לביקורות שליליות גם כן. יאיר הוכנר כתב: "אחד הסרטים הגרועים ביותר שראיתי בימי חיי. זה אפילו לא המשכון לאחד המותחנים הארוטיים המצליחים בכל הזמנים, זה פשוט סרט נידח ועלוב במיוחד בפני עצמו." שיר מאיר מאתר "וואלה" ציינה: "שרון סטון נשארה אותה סטון, אבן חדגונית ומשעממת עם קול מאנפף ועמוק, שמנסה להישמע אדיש, אחלה גוף וכישורי משחק של עמבה." בנוסף, הסרט "זכה" בארבעה פרסי פטל הזהב כולל הסרט הגרוע ביותר והשחקנית הגרועה ביותר לשרון סטון.

## קישורים חיצוניים

## הערות שוליים

קטגוריה:סרטי מטרו גולדווין מאייר
קטגוריה:לונדון בקולנוע
קטגוריה:סרטים על סופרים
קטגוריה:סרטים על נרקיסיזם
קטגוריה:סרטי המשך אמריקאיים
קטגוריה:סרטי 2006
קטגוריה:סרטים שהיו כישלון קופתי
קטגוריה:זוכי פרס פטל הזהב: סרטים
ג'ראר

**ג'ראר** (בערבית: **جرار**) הוא שם משפחה.

קטגוריה:שמות משפחה ערביים
ויליאם הנרי מהוני כריסטי

**סר ויליאם הנרי מהוני כריסטי** (באנגלית: **Sir William Henry Mahoney Christie**; 1 באוקטובר 1845 – 22 בינואר 1922) היה אסטרונום בריטי.

## ביוגרפיה
הוא נולד בוולוויץ', לונדון, בנו של , והתחנך  ובטריניטי קולג' (קיימברידג'). הוא היה  רביעי ב-1868 (דירוג איכות לסטודנטים בקיימברידג' בקורס מתמטי) ונבחר לעמית בטריניטי ב-1869.

לאחר שהיה עוזר ראשי במצפה הכוכבים המלכותי של גריניץ' מ-1870 עד 1881, הוא מונה להחליף את ג'ורג' בידל איירי בתור האסטרונום המלכותי השמיני ב-1881 ונשאר בתפקיד עד 1910. הוא קיבל את התואר  (לשם כבוד) מאוניברסיטת אוקספורד ביוני 1902, והצטרף כאביר מפקד מסדר האמבט (KCB) בשנת 1904. הוא נבחר כעמית של החברה המלכותית ביוני 1881. הוא היה נשיא  משנת 1888 עד 1890.

בשנת 1881 הוא התחתן עם מרי ויולט, בתו של הברונט סר .

כריסטי היה האסטרונום המלכותי הראשון שפרש בגיל 65 (קודמיו מתו בתפקיד, נותרו בו עד גיל מאוחר או נאלצו לפרוש בגלל מחלה). הוא מת ונקבר בים ליד גיברלטר בשנת 1922.

## קישורים חיצוניים

* 

## הערות שוליים

קטגוריה:אסטרונומים בריטים
קטגוריה:אסטרונומים מלכותיים
קטגוריה:בוגרי קינגס קולג' לונדון
קטגוריה:בוגרי טריניטי קולג' (קיימברידג')
קטגוריה:בריטים שנולדו ב-1845
קטגוריה:בריטים שנפטרו ב-1922
חורבן סדום ועמורה (ג'ון מרטין)

**"חורבן סדום ועמורה"** (באנגלית: **The Destruction of Sodom and Gomorrah**) הוא ציור מאת האמן הבריטי ג'ון מרטין. היצירה מציגה את חורבן הערים סדום ועמורה כעונש על חטאי תושביהן, כפי שמתואר בסיפור המקראי. רק לוט ובנותיו, הנראים נמלטים מהעיר, ניצלו מהאסון. אשת לוט, שהתעלמה מהאזהרה שלא להביט לאחור, הופכת לנציב מלח. הציור מאופיין בגוונים אדומים עזים, המייצגים את האש והחורבן, וכן **בסערה מסתחררת** בשמיים – מוטיב חוזר ביצירותיו של מרטין.

### סגנון ומאפיינים
ג'ון מרטין היה ידוע בציוריו הדרמטיים, שעסקו לרוב בהרס אפוקליפטי ובנקמת האל. ציור זה משקף את הנטייה שלו לתאר חורבן בקנה מידה עצום, תוך שימוש בצבעים עזים ותאורה דרמטית. מרטין לא דבק בדיוק היסטורי או ארכאולוגי בציוריו; הוא האמין כי יש להעצים את האפקטים החזותיים כדי להשיג רושם עוצמתי יותר.

### רקע ויצירת הציור
מרטין נולד בשנת 1789 בצפון-מזרח אנגליה והגיע מרקע צנוע. בתחילת דרכו עסק בצביעת מרכבות וכלי חרס, אך בהמשך זכה להצלחה כאמן. ב-1827 הוכרז כאחד הציירים הפופולריים באנגליה, וזכה להערכת הציבור על ציוריו רחבי ההיקף, שתיארו חורבן עולמי ותמונות תנ"כיות עוצמתיות.
### השפעות וביקורת
ציוריו של מרטין זכו לאהדת הציבור, אך זכו גם לביקורות מצד מבקרי האמנות בני זמנו. מבקרים כגון ויליאם תאקרי ראו בהם יצירות מוגזמות ומצועצעות, ואילו אחרים החשיבו אותו כאמן חשוב המסוגל להעביר דרמה חזותית יוצאת דופן. עם השנים דעכה הפופולריות שלו, אך במאה ה-20 ותחילת המאה ה-21 חלה התעניינות מחודשת ביצירתו.

עוד כמה מציוריו של מרטין מכילים נטיות אפוקליפטיות, כולל נפילת בבל (1831), נפילת נינוה, נקמה אלוהית, פנדמוניום (1841) וערב המבול (1840).
קובץ:The_fall_of_Babylon;_Cyrus_the_Great_defeating_the_Chaldean_Wellcome_V0034440.jpg|טקסט=The Fall of Babylon, 1831| נפילת בבל, 1831
קובץ:John_Martin_-_The_Deluge_-_Google_Art_Project.jpg|טקסט=Syndfloden, 1834, Yale Center for British Art| "המבול" (The Deluge), 1834, מרכז ייל לאמנות בריטית
קובץ:John_Martin_-_The_Eve_of_the_Deluge_-_WGA14146.jpg|טקסט=The Eve of the Deluge, 1840, den kongelige samling på Windsor Castle| ערב המבול, 1840, האוסף המלכותי, טירת וינדזור
קובץ:John_Martin_Le_Pandemonium_Louvre.JPG|טקסט=Pandemonium, 1841, Louvre| *Pandemonium*, 1841, הלובר


## רקע והקבלה לסגנונו של מרטין
ציור זה משתלב בסדרת יצירותיו של מרטין, שהתמקדו בסצנות תנ"כיות של חורבן ואסון, בהן נפילת בבל. מרטין לא הקפיד על דיוק היסטורי או ארכאולוגי, אלא שם דגש על אפקטים דרמטיים ותיאורים מוגזמים, בהתאם לגישתו האמנותית.

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:ציורים מהמאה ה-19
קטגוריה:ג'ון מרטין: ציורים
You Win Again

"**You Win Again**" (בעברית: "**אתה מנצח שוב**") הוא שיר שנכתב על ידי בארי, רובין ומוריס גיב ובוצע על ידי הבי ג'יז.

השיר הופק על ידי האחים גיב, עריף מרדין ובריאן טנץ'. השיר יצא לאור כסינגל הראשון ב-7 בספטמבר 1987 על ידי וורנר רקורדס, מתוך אלבום האולפן השבע עשרה שלהם ".E.S.P".

השיר סימן את תחילת הקאמבק של הלהקה, והפך ללהיט מספר 1 במדינות רבות באירופה, כולל הגעה לראש מצעד הסינגלים הבריטי, לאחר יותר משמונה שנים, והפך אותם ללהקה הראשונה שהגיעה למקום הראשון בבריטניה בכל אחד משלושת העשורים: שנות ה-60, ה-70 וה-80.

ככותבי שירים, האחים גיב קיבלו את פרס אייבור נובלו של האקדמיה הבריטית לשנת 1987 עבור השיר הטוב ביותר מבחינה מוזיקלית ולירית. בשנת 1988 הייתה הלהקה מועמדת לפרס בריט ללהקה הבריטית הטובה ביותר. בספיישל טלוויזיוני בריטי ששודר ברשת ITV בדצמבר 2011, השיר נבחר למקום השני (אחרי "How Deep Is Your Love") בשיר הבי ג'יז האהוב על האומה.

## הצלחת השיר
השיר הגיע למקום הראשון בבריטניה, אירלנד, שווייץ, גרמניה, אוסטריה, דנמרק ונורווגיה, והגיע לעשירייה הראשונה באיטליה, הולנד, אוסטרליה ושוודיה. הוא גם עמד בראש Eurochart במשך ארבעה שבועות.

השיר נכנס למצעד הסינגלים הבריטי במקום ה-87 בשבוע המצעד ב-19 בספטמבר. ארבעה שבועות לאחר מכן, הוא הגיע למקום הראשון, שם נשאר במשך ארבעה שבועות, ובכך מנע מהסינגל "Faith" של ג'ורג' מייקל להגיע למקום הראשון. הסינגל הגיע למקום הראשון בבריטניה באמצע אוקטובר 1987, הוא סימן את הבי ג'יז כלהקה הראשונה שהגיעה למקום הראשון בבריטניה בכל אחד משלושת העשורים: שנות ה-60, ה-70 וה-80. השיר דורג במקום הרביעי במצעד מכירות הסינגלים של סוף השנה בבריטניה.

השיר זכה להצלחה פחותה בארצות הברית, והגיע למקום ה-75 במצעד *הבילבורד* הוט 100. הסינגל הבא שלהם, "One" מ-1989, הצליח להחזיר אותם לעשירייה הראשונה בארצות הברית.

## מיקומי שיא

## מכירות

## קישורים חיצוניים
* 
* 20px "You Win Again", במסד הנתונים המוזיקלי AllMusic **(באנגלית)**
* 20px "You Win Again", במסד הנתונים המוזיקלי MusicBrainz **(באנגלית)**
* 30px "You Win Again", במסד הנתונים המוזיקלי Genius **(באנגלית)**
* 20px "You Win Again", במסד הנתונים המוזיקלי Discogs **(באנגלית)**
* 20px "You Win Again", באתר המוזיקה Spotify **(באנגלית)**
* 44px "You Win Again", באתר המוזיקה אפל מיוזיק **(באנגלית)**
* "You Win Again", באתר המוזיקה SecondHandSongs '''(באנגלית)'''

## הערות שוליים

קטגוריה:שירי בי ג'יז
קטגוריה:שירים באנגלית
קטגוריה:שירים שנכתבו על ידי רובין גיב
קטגוריה:שירים שהופקו על ידי בארי גיב
קטגוריה:שירים שהופקו על ידי רובין גיב
קטגוריה:שירי סינת'-פופ
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת וורנר מיוזיק גרופ
קטגוריה:סינגלים בהוצאת וורנר רקורדס
ערב המבול

**ערב המבול** (באנגלית: **The Eve of the Deluge**) הוא ציור מאת האמן הבריטי ג'ון מרטין, משנת 1840 המתאר סצנה מקראית מספר בראשית.

## תיאור היצירה
בציור מופיעה דמותו של מתושלח שוכב על גבעה מוגבהת, מוקף במשפחתו של נח. מתושלח מנחה את נח לפתוח מגילה נבואית, אשר על פי מיקומם של השמש, הירח והשביט בשמיים, מבשרת על המבול הקטסטרופלי הקרב. האווירה הדרמטית מועצמת על ידי עורבים המרחפים מעל, בעוד שבאופק נראים חוגגים טרום-מבוליים הרוקדים, מבלי להיות מודעים לאסון המתקרב. מרטין עסק בנושא זה גם קודם לכן, כאשר יצר תחריט קטן שלו כדי ללוות את ספרו של ג'ון גלט  "The Ouranoulogos or The Celestial Vision".

## רקע אמנותי והיסטורי
ג'ון מרטין נולד בניוקאסל על הטיין והחל את דרכו כצייר הרלדיקה עבור בונה מרכבות. בהמשך עבר ללונדון, שם ביסס קריירה מצליחה כצייר, מאייר, חרט ומהנדס. יצירותיו זכו להערכה רבה, והוא הציג לראשונה באקדמיה המלכותית לאמנויות בתחילת המאה התשע עשרה. עד התקופה שבה יצר את הציור, היה מרטין בעל מוניטין מבוסס ונהנה מפופולריות רבה בקרב הציבור.

## קשר לבתי המלוכה של הממלכה המאוחדת ובלגיה
הנסיך אלברט, בעלה של המלכה ויקטוריה, התוודע ככל הנראה ליצירותיו של מרטין בהשפעת דודו, לאופולד הראשון, מלך הבלגים. במהלך נישואיו הקצרים לנסיכה שארלוט, העסיק לאופולד את מרטין כ"צייר נופים היסטוריים". הקשר בין השניים נמשך גם לאחר שליאופולד הוכתר למלך בלגיה, אז רכש הממשל הבלגי אחת מיצירותיו של מרטין, והאמן התקבל כחבר באקדמיה הבלגית ואף קיבל את אות מסדר לאופולד. הנסיך אלברט ביקר לראשונה בסטודיו של מרטין לפני נישואיו למלכה ויקטוריה, ושב לשם פעמים נוספות לאחר שהתיישב באנגליה. בנו של האמן, לאופולד מרטין, סיפר כי אביו העריך את בקיאותו האמנותית של הנסיך, שהתבלט כבעל ידע נרחב והבנה עמוקה בתחום האמנות.

## הטרילוגיה המקראית של מרטין
במהלך אחד מביקוריו של אלברט בסטודיו של מרטין, העלה הנסיך את הרעיון שהציור המבול, המתאר את המבול עצמו, יהיה חלק מטרילוגיה שלמה שתתאר את סיפור המבול. כך נוצרו שלושה ציורים: הראשון, "ערב המבול", מתאר את הרגעים שקדמו לאסון, השני, "המבול", מציג את רגעי המבול עצמו, והשלישי, "שוך המים", מתאר את שוך מי המבול. הציור הראשון בסדרה, "ערב המבול", נתלה בתחילה בחדר ההלבשה של הנסיך אלברט בארמון בקינגהאם. בהמשך הופק ממנו תחריט, שהוקדש לנסיך.

## מאפיינים אמנותיים ורקע אינטלקטואלי
הציור משקף את הנטייה הרומנטית להביע את הנשגב. מרטין נודע בגישתו הדמיונית ובשימושו בפרספקטיבות דרמטיות כדי להדגיש את אפסות האדם אל מול עוצמתו של הטבע. ייתכן כי הושפע מצפייה בשביט הגדול שהופיע בראשית המאה התשע עשרה ומהופעתו המחודשת של שביט האלי במחצית הראשונה של אותה מאה. העיסוק במבול היה נושא שנוי במחלוקת בתקופה זו, שכן גילויים מדעיים בגאולוגיה ובפלאונטולוגיה הצביעו על כך שכדור הארץ עתיק יותר מהתיארוך המקראי המסורתי. מרטין פרסם חוברת קצרה שליוותה את שלושת ציוריו בנושא המבול, ובה ציטט מקורות ספרותיים אזוטריים והביא קטעים מהפואמה "Heaven and Earth" מאת לורד ביירון.

## רכישה ושימור
הציור ערב המבול נרכש על ידי הנסיך אלברט בראשית שנות הארבעים של המאה התשע עשרה, תמורת סכום משמעותי. בהמשך תועד כחלק מאוסף יצירות האמנות שהוצגו בחדר ההלבשה של הנסיך בארמון בקינגהאם.

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:ג'ון מרטין: ציורים
קטגוריה:ציורים מהמאה ה-19
קטגוריה:המבול בציורים
קטגוריה:ציורים באוסף המלכותי של הממלכה המאוחדת
Hallucination (שיר של סיסאל)

"**Hallucination**" (בעברית: "**הזיה**") הוא סינגל שהוקלט על ידי הזמרת הדנית סיסאל. הוא יצא לאור ב-6 בפברואר 2025 דרך חברות התקליטים דה אריינג'מנט ווירג'ין מיוזיק, ונכתב על ידי המבצעת, כריס רודה-פריסק, לינה ספנסברג, לינאה דב, מאלתה יוהנסן, מרכוס וינתר-ג'ון ומלאני גבריאלה הייראפטיאן. לאחר זכייתו ב-*Dansk Melodi Grand Prix 2025* נבחר לייצג את  באירוויזיון 2025, שהתקיים בבזל שבשווייץ.

## רקע
השיר "Hallucination" נכתב והולחן על ידי סיסאל, כריס רודה-פריסק, לינה ספנסברג, לינאה דב, מאלתה יוהנסן, מרכוס וינתר-ג'ון ומלאני גבריאלה הייראפטיאן. רודה-פריסק ויוהנסן הפיקו אותו מוזיקלית לצד ג'וי דב. לדברי סיסאל, השיר עוסק בתחושת חיבור חזקה עם אדם אחר עד כי היא כמעט נתפסת כבלתי מציאותית.

## תחרות הזמר של האירוויזיון
### ''Dansk Melodi Grand Prix 2025''
*Dansk Melodi Grand Prix 2025* הייתה הפורמט הלאומי שנבחר על ידי תאגיד השידור הדני DR לצורך בחירת נציגות המדינה לאירוויזיון 2025. בתחרות התמודדו שמונה שירים בגמר אחד, שנערך ב-1 במרץ 2025. שיטת הבחירה כללה שני שלבי הצבעה: השלב הראשון התקיים בין 24 ל-28 בפברואר 2025 וכן במהלך השידור החי של הגמר, ובו שלושת השירים שקיבלו את מרב הקולות עלו לשלב הבא. לאחר מכן נערך סבב הצבעה נוסף אשר קבע את הזוכה. תוצאות שני הסבבים נקבעו באמצעות שילוב ביחס שווה של הצבעת קהל ושל קולות חבר שופטים, אשר כלל עשרה נציגים בין-לאומיים ועשרה נציגים דניים.

ב-6 בפברואר 2025 הוכרזה סיסאל כמתמודדת בתחרות. בגמר העפיל "Hallucination" לשלב הבא יחד עם השירים "The Unluckiest Boy Alive" של אדל דה סקנד ו-"Proud" של טים שו. בשלב הסופי, השיר זכה במקום הראשון עם 20 נקודות מהשופטים ו-18 נקודות מהציבור, בסך כולל של 38 נקודות.

### באירוויזיון
 דנמרק שובצה להתחרות בחלקו השני של חצי הגמר השני, שהתקיים ב-15 במאי.

לאחר שפורסמו כל השירים המתחרים לתחרות של 2025 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. דנמרק הופיעה כמדינה ה-11, אחרי  ולפני . בסוף הערב הוכרזה דנמרק כאחת מעשר המדינות שהעפילו לשלב הגמר. מאוחר יותר התברר שדנמרק הגיעה למקום השמיני עם 61 נקודות.

זמן קצר לאחר שידור חצי הגמר השני נערכה הגרלת הקצאה שקבעה באיזו מחצית תופיע כל מדינה בגמר. דנמרק שובצה להופיע במחצית השנייה. ב-16 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. דנמרק שובצה כהופעה ה-22, אחרי  ולפני . דנמרק דורגה במקום ה-23 עם 47 נקודות; 45 נקודות מהשופטים, ושתי נקודות מהקהל.

## קישורים חיצוניים

## הערות שוליים

קטגוריה:שירי אירוויזיון 2025
קטגוריה:שירי דנמרק באירוויזיון
קטגוריה:שירים באנגלית
המבול (ג'ון מרטין)

**המבול** (באנגלית: **The Deluge**) הוא ציור שמן על בד מאת האמן הבריטי ג'ון מרטין. הציור עוסק בכוחו הנשגב של הטבע אל מול האדם ומשלב השראה דתית, מדעית וספרותית. קיימות שתי גרסאות עיקריות של הציור: גרסה מוקדמת משנת 1826 וגרסה גדולה ומפורטת יותר משנת 1834.

## תיאור הציור ותוכנו
### הגרסה הראשונה (1826)
הגרסה הראשונה של המבול הוצגה לראשונה בשנת 1826 במוסד הבריטי . ציור זה תיאר את סיפור המבול המקראי מספר בראשית, תוך שימוש באלמנטים דרמטיים להמחשת כוחה ההרסני של הסופה האלוהית. ביצירה זו מופיעים דמויות טובעות ונאבקות, מים שוצפים ורקע המאיים לכלות את העולם. כבר בגרסה זו שילב מרטין בין רעיונות דתיים לבין השפעות מדעיות ואסטרונומיות.

### הגרסה השנייה (1834)
בשנת 1834 יצר מרטין גרסה גדולה ומפורטת יותר של המבול, שבה הרחיב את הרעיון הקוסמי של הציור. ביצירה זו, מרטין מתאר את המבול כחלק מאירוע אסטרונומי שבו השמש, הירח והשביט מתנגשים, מה שמוביל לשיטפון עולמי הכוחני יותר מכל אסון טבעי רגיל. רעיון זה הושפע מעבודתו של חוקר הטבע הצרפתי, הברון ז'ורז' קיווייה, אשר צפה בציור בסטודיו של מרטין. בנוסף לפן הדתי והאסטרונומי, מרטין שילב בציור תיאור גאולוגי מפורט. לפי דבריו, ביחס לפרופורציות הדמויות והעצים, ההר הגבוה ביותר בציור מגיע לגובה של כחמש עשרה אלף רגל, ההר השני בגובהו עשרה אלף רגל, והסלע האנכי שבמרכז ארבעת אלפים רגל. בצדו האחורי של הסלע מופיעה תיבת נח, כמעט בלתי נראית, מוארת באור השמש השוקעת. במרכז הקומפוזיציה, ברק מכה בכופר, בעוד אשתו מנסה לכסות את פיו בידיה כדי להשתיק את קללותיו.
250px|ממוזער|שמאל|הגרסה השנייה משנת 1834

### גרסאות והיסטוריה תערוכתית
הגרסה משנת 1834 נחשבת לפיתוח רחב ומפורט של הציור המקורי. היא הוצגה בסלון פריז בשנת 1835, שם זכתה במדליית זהב מטעם המלך לואח-פיליפ. מרטין עצמו תיאר את הגרסה המאוחרת כ"ציורו האהוב ביותר".

### מאפיינים אמנותיים ומשמעויות
שתי הגרסאות של המבול משקפות את הנטייה הרומנטית להביע את הנשגב ואת אפסות האדם לנוכח כוחות הטבע האדירים. מרטין תיאר בציוריו את הרגע שבו "נבקעו כל מעיינות תהום רבה, ונפתחו ארובות השמיים", כפי שמתואר בספר בראשית. מתוך החורבן, רק נח ובני משפחתו נבחרים להינצל, סמל לתקווה וגאולה, אך בתמונה תיבתו כמעט ואינה נראית, מוקפת בסימנים מאיימים של השמש, הירח והשביט האדום.

## הטרילוגיה המקראית של מרטין
במהלך אחד מביקוריו של אלברט בסטודיו של מרטין, העלה הנסיך את הרעיון שהציור "המבול", המתאר את המבול עצמו, יהיה חלק מטרילוגיה שלמה שתתאר את סיפור המבול. כך נוצרו שלושה ציורים: הראשון, "ערב המבול", מתאר את הרגעים שקדמו לאסון, השני, "המבול", מציג את רגעי המבול עצמו, והשלישי, "שוך המים", מתאר את שוך מי המבול. הציור הראשון בסדרה, *ערב המבול*, נתלה בתחילה בחדר ההלבשה של הנסיך אלברט בארמון בקינגהאם. בהמשך הופק ממנו תחריט, שהוקדש לנסיך.

## קישורים חיצוניים

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:ציורים מהמאה ה-19
קטגוריה:ג'ון מרטין: ציורים
קטגוריה:המבול בציורים
קטגוריה:מים באמנות
סוכן סמוי קודי בנקס

**סוכן סמוי קודי בנקס** (באנגלית: **Agent Cody Banks**) הוא סרט פעולה קומי אמריקאי משנת 2003, בבימויו של הרלד זווארט ועל פי תסריט מאת זק סטאנז, אשלי מילר, סקוט אלכסנדר ולארי קרזובסקי. הסרט עוקב אחר נער מתבגר בשם קודי בנקס, המגויס על ידי ה-CIA למשימה סודית בעקבות כישוריו הייחודיים. בתפקיד הראשי מככב פרנקי מוניז, ולצדו מככבים הילרי דאף, אנג'י הארמון, איאן מקשיין וקית' דייוויד.

הסרט מתאר כיצד קודי, נער תיכון רגיל לכאורה, נדרש להפוך לסוכן חשאי ולחדור אל חייה של נערה כדי למנוע מזימה מסוכנת המאיימת על העולם. העלילה משלבת אלמנטים של אקשן, מתח והומור קליל, עם דגש על חוויותיו של קודי כמתבגר שמתמודד עם חיי הריגול. הסרט זכה להצלחה קופתית והכניס כ-58.8 מיליון דולר ברחבי העולם אל מול תקציב הפקה של 28 מיליון דולר.
## עלילה
קודי בנקס הוא נער בן 15 עם חיים רגילים – עד שיום אחד ה-CIA מגייס אותו למשימה מיוחדת. במסגרת תוכנית סודית, ילדים מחוננים גויסו ואומנו להיות סוכנים סמויים, מבלי שהוריהם ידעו על כך. קודי, שמתבלט ביכולותיו, נשלח למשימה הראשונה שלו: הוא צריך להתקרב לנטלי קונורס, בתו של מדען מוביל, כדי לגלות מה אביה מתכנן עם טכנולוגיית הננו-רובוטים שהוא פיתח.

בעזרת מפעילתו רוניקה מיילס, קודי לומד כיצד להתנהל בעולם הריגול, תוך שהוא מתמודד עם הקשיים של חיי בית הספר. במהלך החקירה, קודי מגלה כי המדען נאלץ לשתף פעולה עם ארגון טרוריסטי בראשות ד"ר ברינקמן ושותפו פרנסואה מולייר, שמתכננים להשתמש בננו-רובוטים לנשק קטלני. קודי נאלץ לשלב בין תפקידו כסוכן חשאי לבין חייו האישיים, כאשר המשימה הופכת למסוכנת יותר וגורמת לו לעמוד מול יריבים עוצמתיים.

## צוות השחקנים
* **[[פרנקי מוניז]]** – קודי בנקס, נער בן 15 שהוכשר כסוכן CIA.
* **[[הילרי דאף]]** – נטלי קונורס, בתו של המדען שאליו קודי צריך להתקרב.
* **[[אנג'י הארמון]]** – רוניקה מיילס, סוכנת ה-CIA שמשמשת כמפעילה של קודי.
* **[[איאן מקשיין]]** – ד"ר ברינקמן, הנבל הראשי שמתכנן להשתמש בטכנולוגיית הננו-רובוטים כנשק.
* **ארנולד ווסלו** – פרנסואה מולייר, יד ימינו של ברינקמן ואחד ממנהיגי הארגון.
* **קית' דייוויד** – מנהל ה-CIA, שמפקד על הפרויקט בו קודי משתתף.
* **סינת'יה סטיבנסון** – אמא של קודי, שלא יודעת על עיסוקו הסודי.
* **דניאל רואבאק** – אבא של קודי, שחייו מתנהלים ללא ידיעה שבנו הוא סוכן סמוי.

## ביקורות
סוכן סמוי קודי בנקס קיבל ביקורות מעורבות. באתר Rotten Tomatoes הסרט זכה לציון של 39% בהתבסס על 104 ביקורות, עם קונצנזוס ביקורתי לפיו: "הסרט מצליח להיות מהנה בזכות האקשן והגימיקים הטכנולוגיים שלו, אך העלילה צפויה ונשענת על קלישאות." באתר Metacritic, הסרט קיבל ציון ממוצע של 41 מתוך 100, המבוסס על 25 ביקורות, דבר המעיד על ביקורות מעורבות-שליליות.

מבקרים ציינו שהסרט מספק הנאה לקהל היעד הצעיר, אך הדמויות והסיפור אינם מקוריים או חדשניים. ההשוואה לסדרת ג'יימס בונד לנוער חזרה במספר ביקורות, אך נטען כי הסרט לא מצליח לממש את הפוטנציאל שלו במלואו. מצד שני, הופעתם של פרנקי מוניז והילרי דאף זכתה לשבחים מסוימים על הכימיה ביניהם ועל הקלילות שהכניסו לסרט.

## קישורים חיצוניים

קטגוריה:סרטי מטרו גולדווין מאייר
קטגוריה:סיאטל בקולנוע
קטגוריה:סרטים שעלילתם מתרחשת ברוסיה
קטגוריה:סרטי פוקס המאה ה-20
קטגוריה:סרטי 2003
ברו-קאנטרי

**ברו-קאנטרי** (באנגלית: **Bro-country**) הוא תת-ז'אנר מוזיקלי של קאנטרי פופ, היפ הופ, הארד רוק ואלקטרוניקה, שפותחה בדרום ארצות הברית במהלך העשור השני של המאה ה-21. שירי ברו-קאנטרי הם בדרך כלל שירים המופנים לקהל הגברי, עם ליריקה אופטימית על נשים צעירות ומושכות, צריכת אלכוהול, מסיבות, ג'ינסים כחולים, מגפיים וטנדרים.

האזכור הראשון בז'אנר זה הזה היה במאמר של העיתונאי ג'ודי רוזן בהמגזין ניו יורק, שפורסם ב-11 באוגוסט 2013, בביקורתו על פלורידה ג'ורג'יה ליין, ובמיוחד על השיר "Cruise". רוזן ציין כי המוזיקאים לוק בריאן, ג'ייסון אלדין  וג'ייק אוון  שייכים לז'אנר. מגזין המדיה האמריקאי אנטרטיינמנט ויקלי ציין כי "Boys 'Round Here"  של בלייק שלטון בהשתתפות פיסטול אניס  וחברים ו-"Ready Set Roll"  של צ'ייס רייס  שיכיים לז'אנר גם הם. הפופולריות של הז'אנר פתחה פער ו-"מלחמת אזרחים" בין הדור המבוגר של מוזיקאי הקאנטרי העכשוויים עם הצליל המסורתי יותר לבין מוזיקאי הברו-קאנטרי.

## הערות שוליים

קטגוריה:שנות ה-2010 במוזיקה
קטגוריה:קאנטרי
קטגוריה:גבריות
קטגוריה:מחלוקות במוזיקה
המומחה

**המומחה** (באנגלית: **The Specialist**) הוא סרט פעולה-מותחן אמריקאי משנת 1994, בבימויו של לואיס לוסה, על פי תסריט מאת אלכסנדר הוקס ואשר מבוסס באופן רופף על סדרת ספרים מאת ג'ון שירלי. הסרט בכיכובם של סילבסטר סטאלון, שרון סטון, ג'יימס וודס, אריק רוברטס ורוד סטייגר.

הסרט עוקב אחר ריי קוויק, מומחה לחומרי נפץ ולוחם לשעבר ב-CIA, שנשכר על ידי אישה מסתורית בשם מיי מונרו כדי לנקום במשפחת מאפיה שהייתה אחראית לרצח הוריה. תוך שימוש במומחיותו בהפעלת פיצוצים כירורגיים, ריי נקלע לקרב קטלני מול אויב ותיק – נד טרנט, מתכנן פיצוצים לשעבר ב-CIA שכעת עובד עבור המאפיה. הסרט, ששילב אקשן עם קווי עלילה רומנטיים, נודע גם בזכות סצנות אינטנסיביות בין סטאלון וסטון.

הסרט הכניס 170.3 מיליון דולר ברחבי העולם מול תקציב של 45 מיליון דולר ונחשב להצלחה מסחרית למרות ביקורות מעורבות.

## עלילה
ריי קוויק הוא מומחה לפיצוצים שעבד בעבר עבור ה-CIA, אך פרש לאחר שהבין כי עבודתו גורמת למותם של חפים מפשע. מיי מונרו, אישה מסתורית עם עבר טראגי, יוצרת איתו קשר ומבקשת ממנו לנקום במשפחת המאפיונרים ששלטו בעיר מיאמי ואחראים למות הוריה בילדותה.

בהתחלה ריי מסרב, אך לבסוף נעתר לאחר שהוא מבין את כאבה של מיי. הוא מתחיל לחסל באופן שיטתי את חברי המאפיה בעזרת פיצוצים מדויקים וקטלניים, מה שמעורר את חשדו של נד טרנט – קולגה לשעבר של ריי, שגם הוא מומחה לפיצוצים וכיום עובד כשכיר חרב עבור המאפיה. טרנט, שמעולם לא הסתדר עם ריי, נחוש ללכוד ולהרוג אותו.

במקביל, בין ריי למיי מתפתח קשר מורכב ורומנטי, כששניהם מנסים לנווט בין הרגשות שלהם לבין משימתם. המאבק הופך לאישי כאשר טרנט חושף את הקשר ביניהם ומנסה להשתמש במיי כפיתיון כדי למשוך את ריי לעימות קטלני. הסרט מגיע לשיאו בקרב מתוח, שבו ריי נאלץ להשתמש במלוא כישוריו כדי לגבור על אויביו ולשמור על חייו וחיי מיי.

## צוות השחקנים
* **[[סילבסטר סטאלון]]** – ריי קוויק, מומחה לפיצוצים ולוחם לשעבר ב-CIA.
* **[[שרון סטון]]** – מיי מונרו, אישה המבקשת נקמה על רצח הוריה.
* **[[ג'יימס וודס]]** – נד טרנט, מומחה פיצוצים יריב ורודף אובססיבי של ריי.
* **[[אריק רוברטס]]** – תומאס לאון, ראש המאפיה ואחד היעדים של ריי.
* **[[רוד סטייגר]]** – ג'ו לאון, אביו של תומאס, ראש המאפיה במיאמי.

## ביקורות
המומחה קיבל ביקורות שליליות ברובן. באתר Rotten Tomatoes הסרט זכה לציון של 9% בהתבסס על 32 ביקורות, עם הקונצנזוס: "למרות צוות שחקנים מוכשר וסצנות פעולה מלאות פיצוצים, העלילה שטחית והכימיה בין הדמויות מאולצת." באתר Metacritic הסרט קיבל ציון ממוצע של 34 מתוך 100, בהתבסס על 17 ביקורות, המעיד על ביקורות שליליות ברובן.

## קישורים חיצוניים

קטגוריה:סרטי האחים וורנר
קטגוריה:סרטי מרדף אמריקאיים
קטגוריה:סרטי 1994
קטגוריה:סרטים עם מוזיקה מאת ג'ון בארי
קטגוריה:מיאמי בקולנוע
ספייס קאובויס

**ספייס קאובויס** (באנגלית: **Space Cowboys**) הוא סרט מדע בדיוני-הרפתקאות אמריקאי משנת 2000, בבימויו ובכיכובו של קלינט איסטווד. התסריט נכתב על ידי קן קאופמן והאוורד קלאוסנר. הסרט משלב בין דרמה, מתח והומור, ומספר את סיפורם של ארבעה אסטרונאוטים לשעבר שנשלחים למשימה בחלל בגיל מבוגר, כדי לתקן לוויין סובייטי מתקופת המלחמה הקרה.

בתפקידים הראשיים מככבים קלינט איסטווד, טומי לי ג'ונס, דונלד סאת'רלנד וג'יימס גארנר, שמגלמים טייסים לשעבר מחיל האוויר האמריקאי, אשר נאלצו לפרוש מתוכנית החלל בשנות ה-50. כעת, חמישה עשורים לאחר מכן, נאס"א מבינה כי הם היחידים שיכולים לתקן את הלוויין הרוסי שמערכת ההפעלה שלו מבוססת על טכנולוגיה מיושנת שהם פיתחו. הסרט זכה להצלחה מסחרית והכניס 128.9 מיליון דולר ברחבי העולם מול תקציב של 65 מיליון דולר.

## עלילה
בשנות ה-50, ארבעה טייסי ניסוי מחיל האוויר האמריקאי – פרנק קורווין, הוק הוקינס, ג'רי או'ניל וטנק סליבן – היו מועמדים להיות האסטרונאוטים הראשונים של ארצות הברית, אך תוכניתם נקטעה כאשר נאס"א הוקמה והם הוחלפו על ידי קופים. חמישים שנה לאחר מכן, לוויין תקשורת רוסי מתקופת המלחמה הקרה מתחיל לאבד שליטה, ונאס"א מגלה כי מערכותיו מבוססות על טכנולוגיה אמריקאית ישנה, אותה תכנן בזמנו פרנק קורווין.

מנהל נאס"א, בוב גרסון, מבין כי רק פרנק והצוות שלו יכולים להבין את התכנון של הלוויין ולתקן אותו. למרות התנגדות ראשונית, נאס"א מסכימה להכשיר אותם למשימה בחלל, כאשר לצידם מצטרפים גם אסטרונאוטים צעירים. עם עלייתם לחלל, הקבוצה מגלה כי הלוויין אינו סתם מערכת תקשורת אלא מכיל ראשי נפץ גרעיניים שנועדו לפגיעה בלוויינים אמריקאים.

במאבק מתוח, הוק מחליט להקריב את עצמו כדי להסיט את הלוויין למסלול התנגשות עם הירח, בעוד שאר הצוות חוזר בשלום לכדור הארץ. הסצנה האחרונה בסרט מראה את גופתו של הוק שוכבת על פני הירח, מגשימה את חלומו הישן להיות האדם הראשון שמגיע לשם.

## צוות השחקנים
* **[[קלינט איסטווד]]** – פרנק קורווין, טייס לשעבר ומהנדס שהתכנונים שלו נמצאים בלוויין הסובייטי.
* **[[טומי לי ג'ונס]]** – הוק הוקינס, טייס כריזמטי ומומחה תעופה.
* **[[דונלד סאת'רלנד]]** – ג'רי או'ניל, איש מערכות חכמות ואחראי טכנולוגיה.
* **[[ג'יימס גארנר]]** – טנק סליבן, איש ניווט וטקטיקה.
* **[[ג'יימס קרומוול]]** – בוב גרסון, מנהל נאס"א שמתנגד תחילה למשימה.
* **[[מרשה גיי הארדן]]** – שרה הולנד, מהנדסת בכירה בנאס"א.

## ביקורות
ספייס קאובויס קיבל ביקורות חיוביות בדרך כלל. באתר Rotten Tomatoes הסרט מחזיק בציון של 78% בהתבסס על 127 ביקורות, עם קונצנזוס המבקרים: "הסרט מצליח לשלב הרפתקה, הומור ודרמה בצורה מהנה, עם צוות שחקנים כריזמטי שמרים אותו לשחקים." באתר Metacritic הסרט קיבל ציון ממוצע של 73 מתוך 100, בהתבסס על 32 ביקורות, המעיד על ביקורות חיוביות בדרך כלל.

מבקרים שיבחו את הבימוי של קלינט איסטווד ואת ההומור של הסרט, כמו גם את הדינמיקה בין השחקנים הוותיקים. רבים ראו בסרט מחווה לנאס"א ולתור הזהב של חקר החלל. עם זאת, חלק מהביקורות ציינו כי עלילת המשימה הרוסית הייתה מעט קלישאתית ולא חדשנית במיוחד.

הסרט זכה להצלחה בקופות, במיוחד בקרב קהל מבוגר שזיהה בו ניחוח נוסטלגי, והוא נחשב לאחד הסרטים הזכורים של תחילת שנות ה-2000 בתחום המדע הבדיוני וההרפתקאות.

## קישורים חיצוניים

קטגוריה:סרטים העוסקים במלחמה ונשק גרעיני
קטגוריה:סרטי האחים וורנר
קטגוריה:סרטי קלינט איסטווד
קטגוריה:זקנה בקולנוע
קטגוריה:סרטי המלחמה הקרה
קטגוריה:סרטי 2000
Happy That You Found Me

"**Happy That You Found Me**" (בתרגום חופשי לעברית: "**שמח שמצאת אותי**") הוא סינגל שהוקלט על ידי הזמר השוודי דני סאוסדו. הוא יצא לאור ב-2 במרץ 2024 בהוצאת חברת התקליטים טן מיוזיק גרופ, כסינגל שלא מתוך אלבום אולפן.

השיר הגיע למקום העשירי במצעד הסינגלים השוודי, "סוורייטופליסטן".

## רקע וכתיבה
השיר נכתב על ידי סאוסדו עם ג'ון מרטין, קריסטופר פוגלמארק ומישל זיטרון.

ב-1 בדצמבר 2023 אישר תאגיד השידור השוודי כי סאוסדו עתיד להשתתף בקדם הארצי לאירוויזיון, מלודיפסטיבלן, עם השיר "Happy That You Found Me". הוא התחרה במקצה הרביעי, שנערך ב-24 בפברואר 2024 באסקילסטונה. בסיום סבב ההצבעה הראשון דורגה במקום הראשון, והעפיל לשלב הגמר. בשלב הגמר סיים במקום השישי עם 74 נקודות.

## וידאו קליפ
לשיר לא פורסם וידאו קליפ רשמי אך ב-2 במרץ 2024 הועלה לערוץ היוטיוב של סאוסדו קטע אודיו רשמי שלו. נכון למרץ 2025 עומד מונה הצפיות של הקליפ על כ-230 אלף צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מלודיפסטיבלן 2024
קטגוריה:שירים באנגלית
קוק רוק

**קוק רוק** (באנגלית: **Cock rock**) הוא תת-ז'אנר מוזיקלי של מוזיקת רוק. הליריקה של יצירות אלו מאופיינות בדרך כלל בהדגשה של המיניות הגברית. הסגנון התפתח בשנות ה-1950 המאוחרות, והגיע לשיאו במהלך שנות ה-60 ושנות ה-70 של המאה ה-20.

על פי פיליפ אוסלנדר, יצירות קוק רוק הן ביטוי מפורש וגס של מיניות. מבצעי הז'אנר הם אגרסיביים ומתפארים שמושכים ללא הרף את תשומת ליבו של הקהל ליכולת ולשליטה שלהם, כאשר המיקרופונים והגיטרות הם סמלים פאליים. יצירות הז'אנר בעלות מוזיקה רועשת וקצבית שבנויות סביב טכניקות של עוררות מינית ושחרור. כמו כן, התוכן הלירי של יצירות אלו אסרטיביות ומתנשאות, אם כי המילים המדויקות פחות משמעותיות מהסגנונות הקוליים המעורבים, הצעקות והצרחות הצורמניות.

המשמעות של קוק רוק השתנה עם הזמן, כאשר בתחילה הוא הוזכר לראשונה על ידי סופרת אנונימית בעיתון הפמיניסטי המחתרתי Rat , כדרך לתיאור תעשיית המוזיקה שנשלטה אז על ידי גברים, ומאוחר יותר כשם נרדף להארד רוק, תוך שימת דגש על מיניות גברית באופן אגרסיבי, לעיתים קרובות בשימוש מיזוגניה ודימויים פאליים. הסוציולוגים סיימון פרית' ואנג'לה מקרובי השתמשו במונח במחקרם ב-1978 כדי להצביע על הניגוד בין התת-תרבות שנשלטתה על ידי הגברים, שהייתה "אגרסיבית, שולטת ומתפארת" לבין כוכבי טין פופ היותר פמיניסטי. להקת הרוק לד זפלין תוארו כמוזיקאי הז'אנר הבולטים ביותר. אמנים נוספים שתוארו כחלק מהז'אנר ניתן למצוא את הרולינג סטונז, The Who וג'ים מוריסון.

## הערות שוליים

קטגוריה:שנות ה-1950 במוזיקה
קטגוריה:שנות ה-1960 במוזיקה
קטגוריה:שנות ה-1970 במוזיקה
קטגוריה:סגנונות רוק
קטגוריה:גבריות
קטגוריה:מיניות
שימי ראש עליי

"**שימי ראש עליי**" הוא סינגל שהוקלט על ידי הזמר הישראלי שלומי שבת. את השיר הוציאה ב-18 בפברואר 2025 לאור חברת התקליטים הליקון ארומה מיוזיק כסינגל שלא מתוך אלבום אולפן.

## רקע
"שימי ראש עליי" נכתב והולחן על ידי שלום מיכאלשווילי, אור מילשטוק ועמרי קסטן. על הפקתו המוזיקלית היה אחראי ליעד גרושקה. השיר מתאר תחושות של קושי, בדידות ומאבק פנימי, תוך שימוש בדימויים של לילה, ירח ואטימות רגשית. ברגעים הקשים, מופיעה דמות נשית שמביאה אור ותקווה, ומעניקה נחמה ומשמעות. הדובר מתמסר אליה, מוכן לתת לה את כל כולו כדי לשמור עליה מפני המציאות הקשה. הוא רואה בה רגע של שפיות בתוך הכאוס, וכאשר המשקל נעשה כבד מדי, היא משמשת לו עוגן, שמזכיר שיש אפשרות אחרת, דרך יציאה מהחושך.

## הצלחה מסחרית
"שימי ראש עליי" הפך ללהיט ברחבי ישראל. הוא דורג בשיאו במקום השלישי במצעד הפזמונים של מדיה פורסט ישראל, המבוסס על נתוני איירפליי שבועיים במדינה.

## מיקומי שיא

## הערות שוליים

קטגוריה:שירי שלומי שבת
קטגוריה:שירים בעברית
קטגוריה:שירים שנכתבו על ידי אור מילשטוק
קטגוריה:שירים שנכתבו על ידי עמרי קסטן
קטגוריה:שירים שהולחנו על ידי אור מילשטוק
קטגוריה:שירים שהולחנו על ידי עמרי קסטן
קטגוריה:סינגלים בהוצאת הליקון ארומה מיוזיק
מחר הוא יחזור

"**מחר הוא יחזור**" הוא שיר שכתב והלחין דני רובס. השיר יצא לאור לראשונה ב־1985 בביצוע להקת פיקוד המרכז בתוכניתה "בשערייך יריחו", אבל הביצוע שהתפרסם יותר הוא של רובס עצמו, שהקליט אותו שנתיים מאוחר יותר לאלבומו "פנים ושמות" (1987).

ב־23 בנובמבר 2023 פרסם רובס גרסה מחודשת לשיר.

## על השיר
רובס כתב את "מחר הוא יחזור" ואת "מכתב קטן" ביום השביעי של השבעה על אחיו יואב, שמת מסרטן הקיבה בהיותו חייל בזמן מלחמת לבנון הראשונה. לימים אמר רובס שלא פחות משיש בשיר את אחיו, יש בו את עצמו כפי שהיה בעבר. השיר מספר על חייל ששוכב בשק השינה שלו ומדמיין לעצמו את הבוקר, שבו יֵצא לחופשה ויפגוש את האנשים שהוא אוהב ומכיר.

רובס סיפר שהשיר "פרץ החוצה" והוא לא היה יכול להתמודד איתו מבחינה רגשית, ולכן מסר אותו ללהקת פיקוד המרכז, שאיתה עבד באותה העת. השיר נכלל בתוכניתה של הלהקה "בשערייך יריחו", שעלתה ב־1985. הלהקה הקליטה את השיר בליווי כלים, כפי שעשה גם רובס כשהקליט את השיר לאלבומו "פנים ושמות", שיצא לאור ב־1987.

במשך הזמן עבר השיר תהליך של דילול הליווי הכלי בהופעותיו החיות של רובס, עד לביטולו המוחלט: "[השיר] התקלף מהקליפות של הליווי, כמו קליפות של בצל, ונשאר בשנים האחרונות עירום כביום היוולדו", סיפר רובס. הוא החל לשיר אותו בהופעות א־קפלה, ובהמשך אפילו ללא מיקרופון – "כמו שהוא נועד להיות, כנראה, לכתחילה, מן זעקה [...]".

במשך ימי שביו של גלעד שליט (רובס מנה אותם: "1942 ימים"), היה רובס שר את השיר למענו בהופעותיו בציפייה לשחרורו ("מחר הוא יחזור").

**הערה**: על עטיפת הסינגל נראה רובס מניף שתי אצבעות, זאת לעומת עטיפת שיר הנושא של האלבום, "פנים ושמות", בה הוא נראה מניף אצבע אחת.

## ביצועים וגרסאות כיסוי
נוסף על הביצועים של להקת פיקוד המרכז ושל דני רובס, ביצעו את השיר גם גור מורד, אליעד ועמרי רוטברד.

השיר בוצע בטקס "שרים לזכרם" שהתקיים ברחבת הכנסת בליל יום הזיכרון לחללי מערכות ישראל ונפגעי פעולות האיבה תשפ"א, ב־13 באפריל 2021 בביצוע להקה צבאית. את השיר הציגה אלה חייט, בתו הקטנה של הכבאי דני חייט, שנספה באסון האוטובוס בשרפה בכרמל ב־2010, כאשר ניסה להציל את חייהם של יושבי האוטובוס. רן צחור יצר וביים וידאו קליפ ערוך מתוך האירוע בכנסת.

## קישורים חיצוניים

* 

## הערות שוליים

קטגוריה:שירי להקת פיקוד מרכז
קטגוריה:שירי דני רובס
קטגוריה:שירים בעברית
קטגוריה:שירים על חיילים
תמיד שמח

**תמיד שמח** הוא אלבום האולפן השני של ששון איפרם שאולוב, שיצא לאור ב-2 במרץ 2025 תחת הוצאת חברת ההקלטות אבי גואטה הפקות.

## רקע
בספטמבר 2024 שאולוב פרץ לתודעה הציבורית עם הלהיט "תמיד אוהב אותי", שהגיע למקום הראשון במצעדים בישראל. אלבום הבכורה שלו, "גן עדן של משוגעים", יצא באוגוסט 2024 וזכה להצלחה. ההצלחה של אלבום הבכורה והלהיט "תמיד אוהב אותי" עודדה את שאולוב להמשיך ליצור ולהביע את עצמו דרך המוזיקה.

האלבום יצא לאור כאלבום הפתעה, ללא סינגלים מקדימים.

## הרכב
האלבום משלב סגנונות מוזיקליים מגוונים, כולל ים-תיכוני, רוק ומלודיות נוסטלגיות, ושיריו עוסקים בנושאים כמו שברון לב, חיפוש עצמי ורגעים אישיים, המשקפים את חוויותיו האישיות של שאולוב.

האלבום כולל תשעה שירים, מתוכם חמישה נכתבו והולחנו על ידי שאולוב עצמו: "השירים הישנים", "קברת בחול", "מקסיקו", "את ואני" ושיר הנושא "תמיד שמח". שאולוב היה שותף מלא ביצירת כל השירים באלבום ושיתף פעולה עם יוצרים ומפיקים מובילים בישראל, ביניהם תמיר צור, מאיר משעלי, לידור סעדיה, בן חן, משה בן אברהם ואופק יקותיאל.

הרצועה "נחום וציונה" היא גרסת כיסוי לארז לב ארי והרצועה "כל הבנות סביבי" היא גרסת כיסוי לתמיר גל.

## רשימת רצועות

## קישורים חיצוניים

## הערות שוליים

קטגוריה:אלבומי הפתעה
קטגוריה:אלבומי חברת אבי גואטה הפקות בע"מ
קטגוריה:אלבומי ששון איפרם שאולוב
קטגוריה:אלבומים בעברית
קטגוריה:אלבומים שהופקו על ידי תמיר צור
Ruby (אלבום)

***Ruby*** הוא אלבום הבכורה של הזמרת וראפרית הדרום קוריאנית ג'ני. האלבום יצא לאור ב-7 במרץ 2025, בהוצאת חברות התקליטים קולומביה ו-Odd Atelier. האלבום מציין את יציאת הסולו הראשונה שלה מאז שעזבה את חברות התקליטים YG אנטרטיינמנט ואינטרסקופ רקורדס בשנת 2023. "Mantra" יצא לאור כסינגל המוביל של האלבום להצלחה מסחרית, והגיע לחמישייה הראשונה במצעדים בילבורד גלובל 200 ו-Circle Digital Chart של דרום קוריאה, ואחריו הגיעו הסינגלים "Love Hangover", "ExtraL" ו-"Like Jennie". האלבום מורכב מחמש עשרה רצועות, כולל שיתופי פעולה עם דואה ליפה, דואצ'י, דונלד גלובר, קאלי אוצ'יס ו-FKJ.

## ביקורות
האלבום נכלל ברשימה "50 האלבומים הטובים ביותר של שנת 2025 עד כה" של מגזין בילבורד.

### רשימות סוף שנה

## ביצועים מסחריים
האלבום נכנס למקום השביעי במצעד בילבורד 200, עם 56,000 יחידות אלבום שקולות. בכך, הפכה ג'ני להיות החברה השלישית בלהקת בלאקפינק שמגיעה לעשירייה הפותחת במצעד עם אלבום סולו בשנת 2025.

## רשימת רצועות

## מיקומי שיא

### מצעדי סוף שנה

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2025
קטגוריה:אלבומים באנגלית
קטגוריה:אלבומי חברת קולומביה רקורדס
קטגוריה:אלבומי קיי-פופ
שוך המים

**שוך המים** (באנגלית: **The Assuaging of the Waters**) הוא ציור שמן על בד מאת האמן הבריטי ג'ון מרטין, שנוצר בשנת 1840. זהו הציור השלישי והאחרון בטרילוגיה של מרטין המתארת את סיפור המבול המקראי, לצד "ערב המבול" ו-"המבול". הציור מתאר את הרגע שבו המים נסוגים לאחר המבול, תוך שילוב של סמלים דתיים, השפעות מדעיות וקומפוזיציה דרמטית היוצרת תחושת נשגבות.

## תיאור הציור ותוכנו
הציור מתאר את רגעי השקט לאחר המבול המקראי, כאשר המים נסוגים ונחשפת אדמה חדשה. תיבת נח נראית כנקודה קטנה באופק, מה שמדגיש את קטנותו של האדם מול כוחות הטבע. נקודת המבט בציור יוצרת תחושה כאילו הצופה עומד על קרקע שזה עתה התגלתה לאחר נסיגת המים. מרטין השתמש בטכניקות ציור ייחודיות, בהן מרקמים נוזליים וגושיים לסירוגין, על מנת להמחיש את אופיו הגולמי של העולם המתחדש.

## רקע והיסטוריה תערוכתית
לאחר הכתרתה של המלכה ויקטוריה בשנת 1838, צייר מרטין ציור המציג את האירוע, מה שזיכה אותו בתשומת לב רבה. ביקורו של הנסיך אלברט בסטודיו שלו הוביל להזמנת ציור כחלק מטרילוגיה המרחיבה את יצירתו הקודמת, "המבול". במקביל, הרייט, דוכסית סאת'רלנד השנייה , הזמינה את הציור השלישי והאחרון בסדרה, "שוך המים". במקור, מרטין יצר גרסה בצבעי מים שהוצגה בשנת 1838, אך גרסת השמן הסופית הושלמה בשנת 1840. לבקשת הדוכסית, שונתה הקומפוזיציה כך שתתאים לטעמיה – במקום גופות ויצורים ימיים מתים, כפי שמרטין תכנן במקור, נוספו קונכיות וצמחייה עדינה יותר.

## הטרילוגיה המקראית של מרטין
"שוך המים" הוא הציור האחרון בטרילוגיה של מרטין על המבול. הציור הראשון, "ערב המבול", מתאר את הרגעים שקדמו לאסון, ואילו השני, "המבול", מציג את רגעי ההרס. הציור "שוך המים" משלים את הסיפור, וממחיש את חזרת העולם לחיים לאחר האסון. היצירות המרכיבות את הטרילוגיה נמצאות כיום באוספים שונים. "ערב המבול" שמור באוסף המלכותי הבריטי, "המבול" מוצג במרכז לאמנות בריטית של אוניברסיטת ייל, ו-"שוך המים" נמצא במוזיאון לאמנויות יפות של סן פרנסיסקו. הטרילוגיה כולה לא הוצגה יחד עד 1997, אז המרכז לאמנות בריטית של אוניברסיטת ייל ארגן את התערוכה "John Martin: Visions of the Biblical Flood".

## פרשנות היצירה
### סמליות דתית
הציור כולל סמלים מקראיים. היונה שחוזרת לתיבת נח עם ענף זית מסמלת את סוף האסון ואת תחילת התקווה והחיים החדשים. לצד זאת, מרטין מתאר עורב הניצב מעל נחש טובע, רמז לניצחון על החטא והשטן, ולרעיון הנוצרי של גאולה.

### השפעות מדעיות
מרטין שילב בציורו ידע מדעי עדכני. בין האלמנטים הבולטים ניתן למצוא את היצור הימי ארגונאוט, שקיבל תשומת לב מדעית רבה באותה תקופה. בשנת 1839, החברה הזואולוגית של לונדון אישרה את ממצאיה של החוקרת ז'אן וילפרו-פאוארס, שהוכיחה כי הארגונאוט מייצר בעצמו את קונכייתו. מרטין ראה בכך מטפורה לתיבת נח ולהישרדות האנושות לאחר האסון.
 
### קומפוזיציה ותחושת הנשגב
נקודת המבט בציור יוצרת תחושת ריחוק והשתאות, שכן הצופה ניצב על קרקע שזה עתה התגלתה. השימוש של מרטין בפרופורציות – כאשר תיבת נח מוצגת כאובייקט זעיר באופק – מחזק את התחושה שהאדם הוא חסר חשיבות אל מול עוצמת הבריאה מחדש.

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:ציורים מהמאה ה-20
קטגוריה:בעלי חיים בתרבות
קטגוריה:עורבים בתרבות
קטגוריה:ג'ון מרטין: ציורים
קטגוריה:המבול בציורים
קטגוריה:מים באמנות
קטגוריה:ציורים ימיים
שחר אדום (סרט, 1984)

**שחר אדום** (באנגלית: **Red Dawn**) הוא סרט פעולה-מלחמה אמריקאי משנת 1984, בבימויו של ג'ון מיליוס ולפי תסריט שכתב יחד עם קווין ריינולדס. הסרט מתאר מציאות חלופית בה מתרחשת מלחמת עולם שלישית כאשר ברית המועצות ובעלות בריתה פולשות לארצות הברית, וקבוצת בני נוער בעיירה קטנה בקולורדו יוצאת למאבק גרילה עיקש נגד הפולשים.

הסרט בכיכובם של פטריק סווייזי, צ'ארלי שין, סי. תומאס האוול, ליאה תומפסון, ג'ניפר גריי, הארי דין סטנטון, בן ג'ונסון, ויליאם סמית ופאוורס בות'. שחר אדום נחשב לאחד מסרטי הפעולה האייקוניים של שנות ה-80 בשל האווירה הפרנואידית שהוא משדר על רקע המלחמה הקרה, כמו גם בשל סצנות האקשן האינטנסיביות שלו.

בעת יציאתו, הסרט עורר מחלוקת בשל האלימות הגרפית שבו ונכלל בספר השיאים של גינס כ"סרט האלים ביותר לשנת 1984" בשל מספר מקרי המוות המוצגים בו. עם זאת, הוא זכה להצלחה מסחרית עם הכנסות של 38.3 מיליון דולר מול תקציב הפקה של 17 מיליון דולר.

## עלילה
באמצע שנות ה-80, מלחמה גרעינית קרבה בין ארצות הברית לברית המועצות מתפתחת למתקפה קונבנציונלית על אדמת אמריקה. פלישה מפתיעה של כוחות סובייטיים, קובניים וניקרגואים מתרחשת בדרום ארצות הברית ובמערבה.

בעיירה קטנה בקולורדו, קבוצת תלמידי תיכון מצליחה להימלט להרים לפני שנופלים בשבי הכובשים הקומוניסטים. בראשם עומדים האחים ג'ד ומאט אקרט, שמארגנים כוח התנגדות קטן המכונה "הוולברינים" (על שם קבוצת הפוטבול של בית ספרם). חמושים בנשק שלקחו מחנויות מקומיות ובכוח רצון עז, הם מתחילים לנהל לוחמת גרילה אכזרית נגד הפולשים, תוקפים שיירות צבאיות ומבצעים מארבים קטלניים.

עם הזמן, חלק מחברי הקבוצה נהרגים או נשבים, אך הנותרים ממשיכים להילחם, ופעולותיהם מסייעות למאמץ המלחמתי הכללי של הצבא האמריקאי. לקראת סוף הסרט, ג'ד ומאט מקריבים את עצמם בקרב אחרון, בעוד שארית הלוחמים שורדת ונמלטת להמשך ההתנגדות. הסרט מסתיים בנימה פטריוטית, כאשר גלעד לזכר הלוחמים עומד כסמל לגבורה מול הפולשים.

## צוות השחקנים
* **פטריק סווייזי** – ג'ד אקרט, מנהיג קבוצת ההתנגדות.
* **צ'ארלי שין** – מאט אקרט, אחיו הצעיר של ג'ד ולוחם אמיץ.
* **סי. תומאס האוול** – רוברט מוריסון, אחד הלוחמים הצעירים הקשוחים.
* **לי תומפסון** – אריקה מייסון, נערה שמצטרפת למאבק והופכת ללוחמת מנוסה.
* **ג'ניפר גריי** – טוני מייסון, אחותה של אריקה ולוחמת נועזת.
* **הארי דין סטנטון** – מר אקרט, אביהם של ג'ד ומאט, שנשבה על ידי הכוחות הפולשים.
* **פאוורס בות**' – טאנר, טייס קרב אמריקאי שנורה והופך למנטור עבור הוולברינים.
* **רון או'ניל** – קולונל בלה, מפקד הכוחות הקובניים שמנסה לדכא את ההתקוממות.
* **ויליאם סמית** – גנרל בריצ'נקו, המפקד הסובייטי הבכיר בפלישה.

## ביקורות
שחר אדום קיבל ביקורות מעורבות בעת יציאתו. באתר Rotten Tomatoes הסרט מחזיק בציון של 46% בהתבסס על 41 ביקורות, עם הקונצנזוס: "הסרט מספק רגעי אקשן חזקים ומתח אינטנסיבי, אך עלילתו נשענת על פטריוטיות מוגזמת ודמויות שטחיות." באתר Metacritic הסרט קיבל ציון ממוצע של 53 מתוך 100, המבוסס על 13 ביקורות, מה שמעיד על ביקורות מעורבות.

## קישורים חיצוניים

קטגוריה:סרטי יונייטד ארטיסטס
קטגוריה:סרטי מטרו גולדווין מאייר
קטגוריה:סרטי המלחמה הקרה
קטגוריה:סרטי פעולה אמריקאיים
קטגוריה:סרטי 1984
גלעד שריקי

**גלעד שריקי** הוא קצין בצה"ל בדרגת אלוף-משנה, המשרת כמפקד חטיבת הבקעה. קודם לכן שירת כמפקד גדוד אריות הירדן וראש מטה אוגדת איו"ש.

## ביוגרפיה
גלעד שריקי התגייס לצה"ל בשנת 2006 והתנדב ליחידת מגלן, השלים את מסלול הלוחם ויצא לקורס קציני חי"ר. בהמשך שימש סגן מפקד גדוד 101.

בשנים 2020–2022 שימש כמפקד גדוד אריות הירדן בחטיבת הבקעה. לאחר מכן מונה למפקד גדוד הפיקוד של חיל הגנת הגבולות. בשנת 2024 הועלה לדרגת אלוף-משנה ומונה לראש מטה אוגדת איו"ש, וכיהן בתפקיד במלחמת חרבות ברזל, מבצע מחנות קיץ ובמבצע חומת ברזל.

ב-21 באפריל 2025 מונה למפקד חטיבת הבקעה.

נשוי לשלומית ואב לחמישה, מתגורר במושב גיתית בבקעת הירדן.

## הערות שוליים

קטגוריה:אלופי-משנה בצה"ל
קטגוריה:מפקדי חטיבת הבקעה
קטגוריה:לוחמי יחידת מגלן
קטגוריה:חיילי חיל הגנת הגבולות
קטגוריה:גיתית: אישים
קטגוריה:ישראלים שנולדו ב-1987